Ser Ryam var traustur foringi Konungsvarðanna.
En hefur þjáðst af veikindum lengi. Vonandi fór hann friðsamlega.
Já, yðar tign.
Hann lést friðsamlega í svefni.
Þöglu systurnar búa nú um jarðneskar leifar hans.
Tilvonandi foringi, Ser Harrold,
vill flýta því sem mest að finna arftaka Ser Ryams í Konungsvörðunum.
Yðar tign. Herrar mínir.
Konungsvörðurinn verður að ná fullri sjö manna tölu aftur.
Með hjálp Handarinnar hef ég boðið nokkrum efnilegum köppum til hirðarinnar.
Þeir hafa allir staðist prófin.
Fjögur skip hafa nú fallið. Það síðasta bar fána minn.
Þrepin eru orðin að ógnarbáli
en hér sitjið þið og fárist yfir hirðmálum.
Hafir þú eitthvað að ræða, lávarður...
Ég vil vita hvað verður aðhafst varðandi skip mín og menn.
Krúnan mun bæta þér skipin og mennina
og bjóða fjölskyldum mannanna bætur.
Ég vil engar bætur.
Ég vil hertaka Þrepin með valdi og svæla þennan Krabbafóðrara út.
Ég er ekki tilbúinn að hefja stríð gegn Frjálsu borgunum.
Þessir sjóræningjar eru ekki Frjálsu borgirnar.
Hverjir heldurðu að sjái þeim fyrir skipum og kosti?
Aldrei í sögunni, herra minn,
hafa Konungsríkin Sjö háð stríð gegn Frjálsu borgunum.
Ef til þess kæmi yrði tjónið ómælanlegt.
Hví ætti Krabbafóðrarinn að óttast okkur?
Bróður konungs hefur leyfst að taka Drekastein
og efla hann með her sínum af Gullskikkjum.
Daemon hefur haldið til þar í meira en hálft ár
án þess að krúnan svo mikið sem mótmæli.
Ég aðvara þig, Corlys lávarður.
Sæti við borð konungs gerir ykkur ekki að jafningjum.
Ég hef aðhafst, Corlys.
Ég hef sent sendinefndir til Pentos og Volantis
í leit að sameiginlegum málstað.
Skip og áhafnir bíða reiðubúin.
Það verður tekið á Þrepunum. Innan skamms.
Þú hefur drekaknöpum á að skipa, faðir.
Sendu okkur.
Þetta er ekki svo einfalt, Rhaenyra.
Það sýnir vald okkar. -Prinsessan hefur þó áætlun.
Ég átti bara við að við gætum...
Kannski væri kröftum prinsessunnar betur varið annars staðar, hágöfgi.
Fylgdu prinsessunni
að líta til með Konungsvarðavalinu, Foringi.
Góð hugmynd, yðar tign.
Riddarinn mun vernda þig líka. Þú ættir að velja.
Ser Desmond Caron.
Úrvalsriddari, prinsessa.
Stígið fram, Ser Desmond.
Sonur Ser Royce Caron.
Ser Desmond hefur sannað hreisti sitt í burtreiðum sem og öðru.
Á ferð sinni um Konungsskóginn á leið til Kóngsvalla nýlega
handsamaði Ser Desmond verðandi veiðiþjóf.
Þér ættuð að þakka honum trygga þjónustu, prinsessa.
Vér þökkum þér dygga þjónustu yðar í þágu krúnunnar, Ser.
Ser Rymun Mallister.
Sonur Lymonds Mallister lávarðar af Sægerði.
Sigurvegari leikanna í Eplaviðarsölum,
sá eini eftirstandandi af tuttugu og þremur riddurum.
Ser Rymun var sleginn átján vetra...
Hafa einhverjir riddaranna reynslu af bardögum?
Aðra en að handsama veiðiþjófa?
Ser Criston Cole.
Ráðsmannssonur lávarðsins af Svörtuhöfn.
Verið velkomnir, Ser Criston.
Barðist þú í Stormlöndunum?
Í Dornfenjunum, prinsessa.
Ég barðist í ár sem hermaður gegn innrásarliði Dorn.
Ser Dondarrion sló mig til riddara
eftir að við eyðilögðum tvo varðturna við Beinaleið.
Ég vel Ser Criston Cole.
Enga fljótfærni, prinsessa.
Það er enginn vafi, Ser Criston er úrvals bardagamaður,
en ættir eins og Crakehall og Mallister eru mikilvægir bandamenn krúnunnar.
Sægerði, til dæmis,
er helsta vörn ríkisins gegn ræningjum frá Járneyjunum.
Þessir menn eru leikjariddarar.
Faðir minn ætti að vera verndaður af mönnum sem þekkja sanna bardaga.
Ekki satt?
Auðvitað, prinsessa.
Undirbúum þá embættisveitingu Ser Cristons.
Höfuðborg Valyríu var reist á eldfjalli, ekki ósvipað Drekasteini.
Drekaherrarnir, hinir hæstbornu,
bjuggu þar, kvikan holdi klædd,
næst uppsprettu galdra þeirra og valda.
Þetta var Anogrion.
Þar sem blóðseiðmennirnir stunduðu sína kynngi.
Það sem þér hafið reist er sannarlega undursamlegt.
Ó, nei.
Ég les aðeins sögurnar og legg til teikningar.
Steinsmiðirnir reisa byggingarnar.
Trúið þér að Westeros geti orðið önnur Valyría, yðar tign?
Það veltur á því hvort þú átt við Fríríkið á hápunkti sínum eða við fall sitt.
Rúmlega eitt þúsund drekar.
Sjóher nægilega stór til að spanna heimsins höf.
Dýrð Gömlu Valyríu mun aldrei sjást aftur.
Sjöfalt helvíti.
Hvernig hefur Rhaenyra það?
Hvað eigið þér við?
Þessa dagana yrðir hún tæplega á mig.
Henni finnst eflaust erfitt
að ræða persónuleg málefni.
Það mun taka tíma.
Eins og þegar ég missti mína eigin móður.
Ég vildi óska þess að hún ræddi við mig.
Hvað ef þér leituðuð til hennar?
Það eru tímar sem ég vildi heldur mæta sjálfri Svörtu Ógninni
en 15 ára dóttur minni.
Hún myndi eflaust opna sig við yður ef þér biðuð það.
Þér hafið svo góða nærveru, yðar tign.
Þú nefnir ekki spjallið okkar við Rhaenyru, er það?
Ég...
Ég óttast bara að hún myndi ekki skilja það.
Nei, yðar tign.
Það er aðeins hálft ár frá dauða móður minnar.
Og þeir reyna þegar að finna föður mínum konu og steypa mér sem ríkisarfa.
Ég þekki þessa menn og hvaða launráð þeir brugga
þegar ég hef verði send burt.
Þú mátt ekki sjá ofsjónum yfir stjórnhögunum, Rhaenyra.
Og hvað ef faðir þinn kvænist á ný?
Faðir þinn elska þig.
Hann kaus þig sem ríkisarfa sinn.
Hann kaus mig ekki. Hann hafnaði Daemon.
Krjúptu með mér.
Ég kýs þessa leið til að vera með móður minni.
Hér í kyrrð musterisins
finn ég nærveru hennar.
Ég veit ég hljóma kjánalega. -Mér finnst þetta ekki kjánalegt.
Gott. Gott.
Mér datt í hug að þú vildir reyna.
Ég...
Ef ekki fyrir mig þá kannski þau.
Hvað segi ég?
Hvað sem þig lystir.
Það er aðeins fyrir þig og guðina að vita.
Ég vil að hann sjái mig sem meira en litlu stúlkuna sína.
Faðir minn þekki ekki málefni stúlkna heldur.
Þegar ég óska þess að ræða við hann
veit ég að ég verð að leggja mig fram.
Þakka þér fyrir.
Yðar tign.
Það er gott að við gátum fundað.
Mönnum var heitt í hamsi í dag
en mig langaði að sýna þér hve mikils ég met bönd ætta okkar.
Rhaenys er jú uppáhaldsfrænka mín.
Mig langar að biðjast afsökunar fyrir upphlaup mitt í ráðinu, hágöfgi.
Ég ætlaði mér ekki að móðga neinn.
Flotinn þinn er ein af mikilvægustu eignum ríkisins, Corlys lávarður.
En þú verður að skilja
að sem konungur ber mér að forðast stríð uns annað er óumflýjanlegt.
Enginn okkar þráir stríð.
Leyfist mér að tala af hreinskilni?
Ég fagna ávallt óheftum hugrenningum ráðgjafa minna.
Ég óttast að óvinir okkar fylgist grannt með Rauðaturni.
Drottningin er látin.
Stúlka hefur verið nefnd arftaki Járn- veldisstólsins í fyrsta sinn í sögunni.
Bróðir konungs um leið sviptur erfðum
en eignað sér Drekastein án mótmæla.
Og nú hefur erlend vald sett á fót nýlendu
á mikilvægustu siglingaleið okkar.
Þú málar upplífgandi mynd af valdatíð minni, Corlys lávarður.
Hún er sönn, frændi.
Sem stendur er krúnan talin berskjölduð.
Og stefnulaus innrás í Þrepin er eina leiðin
til að sýna fram á að svo sé ekki?
Til að komast undan stormi geturðu siglt inn í hann eða kringum hann.
En þú skalt aldrei bíða komu hans.
Leggurðu eitthvað sérstakt til?
Sameinum fjölskyldur okkar.
Gakktu að eiga Laenu dóttur okkar.
Sameinum tvær eftirlifandi stórættir Valyríu.
Með Targaryen-drekana og Velaryon-flotann bundna blóðböndum
geturðu sýnt ríkinu
að styrkustu dagar krúnunnar séu framundan, ekki að baki.
Ég verð að viðurkenna.
Ég hef ekki íhugað hjónaband.
Það er tæplega hálft ár síðan Aemma féll frá.
Ríkið býst við að þér kvongist á ný, fyrr eða síðar, yðar tign,
til að styrkja ætt yðar og geta fleiri erfingja.
Þér gætuð ekki farið fram á betri kost en Laenu.
Við höfum lítið ræðst við.
Síðan...
Ég iðrast þess mjög.
Við ættum að geta rætt opinskátt hvort við annað.
Þú mátt segja hvað sem þú vilt. Þú ert konungurinn.
Ég unni móður þinni...
afar heitt.
Það gerði ég líka.
Ser Harrold hafði kallað saman sveit af leikariddurum.
En eftir viðtöl við þá uppgötvaði ég að Ser Criston
væri sá eini sem byggi yfir sannri bardagareynslu.
Hann verður prýðisriddari Konungsvarðanna.
Á ráðsfundinum í dag... -Ekki hugsa um það.
Ég vildi bara fá smá innsýn. -Þú ert ung.
Þú munt læra.
Þetta eru bestu líkur okkar til að bjarga fingrinum, hágöfgi.
Maðkarnir éta dauða holdið og stöðva vonandi rotnunina.
Já.
Í dag veitti ég áheyrn
hjónunum Corlys lávarði og Rhaenys prinsessu.
Það var veglynt af yður, hágöfgi.
Corlys lávarður hefur eflaust kunnað að meta þann virðingarvott.
Hann lagði til að ég kvæntist.
Hverri, yðar tign?
Lafði Laenu.
Til að sameina krafta ætta okkar
og sýna að bestu dagar valdatíðar minnar séu fram undan, ekki að baki.
Corlys lávarður hefur rasað um ráð fram, hágöfgi.
Slík mál verður að ræða í smáráðinu.
Það er það sem ég geri þessa stundina.
Jæja?
Hvað ráðleggur þú, kæri Otto?
Lafði Leana...
er ung, yðar tign.
Sannarlega, en sárin sem Æðstaráðið olli svíða enn, yðar tign.
Hjónaband við dóttur þeirra gæti sannarlega lægt missættið.
Og sameining beggja valyrísku stórættanna
sýndi sannarlega samstöðu innan ríkisins sem utan.
Rök Stórmeistarans eru sterk.
Ég óttast hug Rhaenyru til þessa. -Hverju gildir hann, hágöfgi?
Móðir hennar féll frá, faðir hennar verður að viðhalda konungsættinni.
Ég unni eiginkonu minni heitinni afar heitt.
Sársaukinn eftir fráfall hennar leitar enn á mig.
Og að þurfa
að fylla í skarð hennar, skyldunnar vegna...
Þér eruð konungurinn en ég öfunda yður ekki.
Hvernig var að sitja Svörtu Ógnina?
Þér voruð síðasti knapi Balerions.
Aðeins um hríð, áður en hann drapst.
Með Balerion dó síðast minningin um Gömlu Valyríu.
En Vhagar lifir enn.
Einhvers staðar.
Of stór fyrir Drekagryfjuna.
Of stór fyrir okkar heim, myndu einhverjir segja.
Vitið þér hvar hún bjó sér hreiður?
Fyrirgefðu? -Vitið þér hvar Vhagar er núna?
Drekaverðirnir telja að hún haldi til einhvers staðar við strendur Mjóahafs.
Verkamenn Krásbæjar hafa sagst heyra söng hennar af og til.
Þeir segja hann sorglegan áheyrnar.
Jafnvel drekar geta orðið einmana.
Yðar tign?
Það yrði mikill heiður að sameina ættir okkar líkt og í Valyríu til forna.
Ég myndi geta yður fjölda barna af hreinu Valyríublóði
til að styrkja konungsættina og ríkið.
Er þetta það sem faðir þinn sagði þér að segja?
Hvað sagði móðir þín þér?
Að ég þyrfti ekki að sænga með yður fyrr en ég yrði 14 ára.
Það angrar þig, ekki satt?
Faðir minn er konungur.
Honum ber skylda til að taka sér nýja konu og styrkja ætt sína.
Ég bað ekki um fyrirlestur um stjórnmál, ég spurði hvort það angraði þig?
Laena er dóttir þín, prinsessa. Angrar þetta þig?
Að sjálfsögðu.
En ég skil reglu hlutanna.
Ég efast um að þú gerir það.
Ef ætlun þín er að reita mig til reið máttu vita að það gerist ekki, prinsessa.
Þvert á móti.
Verði það dóttir mín eða einhver önnur
mun faðir þinn kvongast á ný. Fyrr eða síðar.
Ný eiginkona hans mun bera honum afkomendur
og líkurnar eru meiri en minni að einn þeirra verði karlkyns.
Og þegar sá drengur vex úr grasi og faðir þinn fellur frá
munu karlmenn ríkisins búast við að hann taki við, ekki þú.
Því þannig eru reglur hlutanna.
Þegar ég verð drottning set ég eigin reglur.
Ég vildi að svo yrði, Rhaenyra.
En karlmenn ríkisins hafa þegar fengið tækifæri
til að útnefna ríkjandi drottningu fyrir æðstaráðinu
og höfnuðu því.
Þeir höfnuði þér, Rhaenys prinsessa.
Drottningin sem aldrei varð.
En þeir krupu fyrir mér og kölluðu mig arftaka krúnunnar.
Minnirðu menn föður þíns á það þegar þú berð þeim bikara sína?
Hér er kaldur sannleikurinn sem enginn annar þorir að segja þér:
Karlmennirnir myndu fyrr brenna ríkið til ösku
en að sjá konu sitja Járnveldisstólinn.
Og faðir þinn er ekki flón.
Smáráðið hvetur mig til að kvænast á ný.
Svo virðist sem þegnarnir vilji nýja drottningu.
Góðhjörtuð og blíð drottning mun veita þegnum yðar huggun.
Hefur smáráðið tiltekna dömu í huga?
Corlys Velaryon lávarður hefur boðið hönd dóttur sinnar.
Lafði Laenu.
Mjög vel valið, yðar tign.
Ég viðurkenni að ég þekki Laenu lítið.
Ég er viss um að hún er góðhjörtuð og væn.
Og að hún muni kunna að meta félagsskap yðar, eins og ég, yðar tign.
Ég færi þér svolítið.
Ég bað steinsmiðina að lagfæra það.
Þetta er...
Mjög fallegt af þér, Alicent.
Mjög fallegt.
Kom inn.
Höndin, yðar tign.
Yðar tign, ég kallaði smáráðið saman til neyðarfundar.
Hví?
Ég tel best að þú heyrir það beint.
Gott og vel.
Þetta gerðist í skjóli nætur, herramenn.
Þjófurinn komst undan á flótta.
Hverning má það vera að drekaeggi
hafi verið rænt úr greipum 50 Drekavarða?
Sökudólgurinn var Daemon prins, yðar hágöfgi.
Daemon? -Prinsinn skildi eftir bréf
sem ég tel gefa skýringu.
"Það er með ánægju að Daemon Targaryen,
Prinsinn af Drekasteini og réttmætur arftaki Járnveldisstólsins,
tilkynnir að hann muni taka sér aðra eiginkonu
samkvæmt hefðum Gömlu Valyríu.
Hún mun hljóta titilinn Lafði Mysaria af Drekasteini.
Hennar tign er með barni og skal hljóta drekaegg
til að leggja í vöggu barnsins líkt og er hefð meðal Targaryen-ættarinnar."
Prinsinn býður yður í brúðkaup sitt, yðar tign.
Það er eftir tvo daga. -Guðirnir séu oss næstir.
Hver er lafði Mysaria?
Við teljum... -Hóra Daemons.
Þetta er ekkert annað en uppreisnaráróður. -Ég er sammála.
Bróðir minn vill ögra mér. Að svara því veitir honum það sem hann vill.
Ríkið fylgist með, yðar tign.
Hvað viljið þið að ég geri?
Sendi hann að Veggnum?
Kannski ætti ég að láta afhöfða hann.
Daemon hefur hertekið Drekastein,
umkringt sig með heilum her af Gullskikkjum
og hefur nún rænt hættulegu vopni...
Hvaða egg tók Daemon?
Egg Draumloga, prinsessa.
Hið sama og þér kusuð fyrir vöggu Baelons prins.
Settu saman sérsveit, Otto.
Ég held að Drekasteini og dreg Daemon sjálfur til baka.
Yðar tign.
Ég biðst forláts, hágöfgi, en ég get ekki leyft það.
Það er of hættulegt. Daemon þekkir engin mörk.
Leyfið mér að halda að Drekasteini.
Þú ert snotrasta stúlkan við hirðina. Hví eyðileggurðu sjálfa þig?
Muntu hitta konunginn í kvöld?
Ef þú óskar þess.
Góðan dag, Ser Criston. -Lafði.
Ég hef kallað saman 20 bestu varðmennina, herra.
Ser Harrold verður einnig með.
Gættu Handarinnar, Ser Criston.
Velkominn að Drekasteini, Otto.
Hertaka þín á þessari eyju er á enda runnin.
Þú átt að láta drekaeggið af hendi,
leysa upp her þinn, gera hóruna þína landræka,
og yfirgefa Drekastein að skipun Viserys konungs...
Hvar er konungurinn? Ég sé hann ekki.
Hans hátign leggst ekki svo lágt að láta sjá sig við svona skrípaleik.
Ser Crispin, ekki satt? -Ser Criston Cole, prins.
Já, afsakið. Ég mundi það ekki.
Kannski man prinsinn það þegar ég steypti honum af fáki sínum.
Mjög gott... -Þetta er sannarlega aum sýning, Daemon.
Þráirðu athygli konungs svo heitt
að þú er farinn að skálkast um eins og snærisþjófur?
Ég viðheld einungis hefðum ættar minnar.
Líkt og bróðir minn fyrir erfingja sinn.
Þær hefðir tilheyra aðeins sannarlega konungbornum börnum
ekki bastörðum getnum með almúgaskækjum.
Lafði Mysaria er verðandi kona mín. -Þetta er viðurstyggð.
Með hverjum andardrætti saurgarðu nafnið, ætt þína og valdatíð bróður þíns.
Ást okkar þekkir hvorki titla né hefðir.
Og hvað með ykkur, varðmenn borgarinnar, sem leggið prinsi lið við þetta landráð?
Konungurinn gerði mig að foringja þeirra. Þeir eru tryggir mér.
Þú komst að sækja eggið.
Hér er það.
Ertu vitstola?
Þú myndir aldrei lifa þetta af. -Ekki þú heldur.
Að grípa til ofbeldis hér jafnast á við að lýsa stríði á hendur konungi þínum.
Dásamlegt.
Jafnvel þótt það endi með dauða ófædds barns þíns og móður þess?
Slíðrið fjandans sverðin, allir saman.
Hvað ert þú að gera hér, prinsessa? -Forða blóðsúthellingum.
Fylgdu prinsessunni í skjól, Ser Criston.
Gætið þess að fæla ekki Syrax, herramenn. Hún verndar mig grimmt.
Faðir minn nefndi mig Prinsessuna af Drekasteini.
Þú býrð í kastalanum mínum, frændi.
Ekki fyrr en þú stálpast.
Þú reittir konung þinn til reiði.
Ég skil ekki hvers vegna.
Í dag ber að fagna. Ég ætla að kvænast.
Þú átt þegar eiginkonu.
Hana kaus ég ekki sjálfur.
Og það krefst þess að þú rænir eggi bróður míns?
Þú deildir vöggu þinni með dreka þegar þú fæddist.
Ég vil mínu barni það sama.
Ætlar þú að eignast barn?
Einn daginn.
Ég er hérna, frændi.
Uppspretta bræði þinnar.
Ástæða þess að þú varst sviptur arftöku.
Viljirðu endurheimta arftöku þína þarftu að drepa mig.
Dreptu mig þá.
Og láttu af öllum þessum ama.
Tilkynntirðu að við myndum ganga að eigast?
Á morgun.
Og að ég væri með barni.
Þínu barni.
Þegar við kvænumst getum við kannski gert alvöru úr því.
Ég tryggði fyrir löngu að barnsburður yrði mér aldrei ógn.
Gott, börn geta valdið svo mikilli gremju.
Þú sórst að vernda mig, Daemon.
Drekasteinn er nokkuð öruggur.
Uns konungur ákveður að taka heimili forfeðra sinna á ný.
Menn hans stjaksetja tæplega höfuð prinsins
en hvað myndu þeir gera við almúgaskækju
sem hann segist hafa kvænst og getið barn með?
Það skaðar þig enginn.
Ég hef verið seld sem eign oftar en ég kýs að muna
upphaflega frá heimalandi sem ég man ekki lengur.
Ég hef lifað flest mín ár í ótta.
Þú ert óhult með mér. Ég sver það.
Þú ert Targaryen.
Þú getur leikið þessa heimskulegu leiki við konunginn, ekki ég.
Ég kom ekki til þín í leit að gulli, völdum eða stöðu.
Ég kom í leit að frelsun. -Frelsun?
Frá hverju?
Ótta.
Sittu kyrr, Lyonel lávarður.
Ég kem í leit að óskilyrtri skoðun þinni.
Sem ég hef ávallt veitt yður, hágöfgi.
Allt síðan nafn mitt var lesið af erkimeisturunum við Æðstaráðið
hef ég fundið Corlys Velaryon stara á mig öfundaraugum yfir Svartaflóa.
Þér sitjið á hæsta sæti ríkisins, yðar tign.
Stoltum mönnum líkar illa að þurfa að horfa upp.
Já.
Laena Velaryon.
Corlys lávarður er skipameistari yðar.
Og hún er elsta dóttir auðugustu ættar ríkisins.
Hún er af óumdeilanlegu valyrísku ætterni
og um æðar hennar rennur Targaryen-blóð.
Hvað er því mótfallið? -Hún er 12 ára.
Hún mun þroskast.
Ég bað aldrei um að kvænast á ný.
Sem konungur hafið þér kröfu í allt.
Jafnvel þá sem þér viljið ekki.
Hjónaband er skylda sem þér getið ekki frestað lengi.
Hvað ef ég hafnaði tilboði Corlys lávarðar?
Hann myndi líkast til taka því illa.
Ekkert annað en bein lína að Járnveldisstólnum mun friðþægja hann.
Takið líka mið af því að við erum
á barmi stríðs við Þrepin.
Og Sænaðran á nærri helming skipaflota ríkisins.
Hann myndi ekki dirfast að beita þeim ekki í þágu ríkisins.
Hver er hann að kúga mig? -Enginn, yðar tign.
En Rekaskerin eru betri bandamaður en óvinur.
Sænaðran lék útreiknaðan leik, leik sem vænta ber af manni í hans stöðu.
Viljið þér óskilyrta skoðun... -Já.
Þér ættuð að kvænast Laenu Velaryon, yðar tign.
Þóknastu Corlys lávarði og reyrðu hann þér við hlið sem bandamann alla tíð.
Yðar tign. Prinsessan hefur snúið aftur frá Drekasteini.
Drekasteini.
Yðar tign.
Þú óhlýðaðist mér.
Þú yfirgafst Kóngsvelli orðalaust.
Þú aðhafðist án leyfis krúnunnar.
Þú ert einkaerfingi minn!
Þú hefðir getað látið lífið!
Má ég setjast.
Þú hélst að Drekasteini.
Og endurheimti eggið án blóðsúthellinga.
Nokkuð sem Ser Otto hefði ekki afrekað upp á eigin spýtur.
Gott og vel...
Ég gleymi stundum hve líkar þið eruð.
Fjarvera móður þinnar
er sár sem aldrei grær.
Án hennar
hefur Rauðiturn glatað hlýju sem aldrei verður endurheimt.
Það gleður mig að heyra þig segja þetta.
Að vita að ég er ekki ein í sorg minni.
Ég vildi að ég hefði vitað betur
hvað ég hefði átt að segja við þig.
Ég áttaði mig ekki á því að dóttir mín hefði orðið fullvaxta kona svo fljótt.
En ég veit
að hún skilur hvers er nú ætlast til af mér.
Konungurinn verður að kvænast á ný.
Engin mun leysa móður þína af hólmi.
Og enginn mun leysa þig af hólmi sem arftaka.
En þú ert einkaerfingi minn.
Og lína okkar er viðkvæm og svo auðveldlega feig.
En með því að kvænast aftur get ég lagt grunninn að betri vörnum.
Gegn hverjum?
Hverjum þeim er dirfist að bjóða okkur birginn.
Ég vil ekki gera okkur ósamlynd.
Þú ert konungurinn.
Og því er fyrsta skylda þín gagnvart ríkinu.
Mamma hefði skilið það.
Líkt og ég geri.
Ætti ekki að koma á óvart.
Járneyjarnar fylgja aðeins eigin lögum.
Við ættum að leggja á þá skatt.
Góðan dag, herrar mínir.
Ég hef ákveðið að taka mér nýja konu.
Ég ætla mér að kvænast
lafði Alicent Hightower
áður en vori lýkur.
Hvílík fásinna.
Ætt mín er frá Valyríu,
mesta veldi ríkisins.
Og ég er konungur þinn.
Rhaenyra.
Upphaf Velaryon-ættarinnar má rekja aftur til Gömlu-Valyríu.
Jafnvel aftar en Targaryen-ættarinnar
samkvæmt sumum textum.
En ólíkt Targaryen-ættinni vorum við engir drekaherrar.
Öldum saman hefur ætt mín sótt lífsviðurværi sitt í hafið
af harðfylgi og heppni.
Þegar ég tók við krúnu Rekaskers
vissi ég hvað ég vildi.
Svo ég hélt út og sótti það.
Ólíkt öllum öðrum herrum þessa ríkis má segja að ég hafi reist ættarhásætið
af eigin rammleik.
Ég hef ávallt talið okkur tvo af sama meiði.
Ég vissi ekki að þú ættir konung fyrir bróður.
Við erum báðir menn sem hafa þurft að hafa fyrir hlutunum.
Við höfum verið hlunnfærðir. Of oft.
Kallaðir þú mig að Rekaskeri til að minna mig á bága stöðu mína
eða var ástæðan önnur?
Hefurðu heyrt um vandræðin í Þrepunum?
Einhver prins frá Myr fóðrar krabbana á sæförum frá Westeros.
Ég hef grátbeðið konunginn að senda flota minn á svæðið.
En hann neitar.
Þetta var aldrei sterkasta hlið bróður míns.
Hver þá?
Að vera konungur.
Krabbafóðrarinn nýtur fulltingis kröftugra afla innan Frjálsu borganna
sem vilja veikja Westeros.
Aðgerðaleysi konungs hefur gert honum kleift að safna liði.
Ef þessar siglingaleiðir falla
mun það örkumla ætt mína.
Ég læt Rekasker ekki drabbast niður á meðan konungurinn sóar tíma sínum
við veisluhöld og leiki.
Ég tala um bróður minn eins og mér sýnist.
Þú gerir það ekki.
Að bíða í Þrepunum er þinn möguleiki
til að sanna eigið virði fyrir þeim sem efast enn um það.
Við erum seinni synir ríkisins, Daemon.
Virðið er okkur ekki gefið.
Við þurfum að skapa það.